runetrust/blame-folketinget-dk huggingface dataset:
Torsten Schack Pedersen (V), 2016-12-06:
Det er netop den aftale, som lovforslaget her udmønter, nemlig det, der betyder, at de forsikringstagere, der har en igangværende sag eller anmelder en sag inden den 31. marts 2017, men som ikke har fået afslag på deres sag inden den 19. november, altså kan få dækket deres erstatningskrav af Garantifonden for Skadeforsikringsselskaber.
Charlotte Fischer (RV), 2005-06-10:
Jeg kunne godt tænke mig at høre fru Birthe Skaarups begrundelse for, at man har valgt at gøre det helt uden betænkeligheder, for det handler jo netop om, at vi har påstanden fra regeringen og regeringens embedsfolk om, at det her er en meget fornuftig model, men det er sådan set også det.
Anne Baastrup (SF), 2000-05-26:
, en enkelt politimand måske kunne forestille sig at ønske. Hvis det var sådan, at Dansk Folkepartis retsordfører - og det tror jeg hr. Peter Skaarup vistnok er - hvis hr. Peter Skaarup, hvis Dansk Folkeparti læste Dansk Politiforbunds eget blad Dansk Politi, så ville man jo dér klart kunne se, at de folk, der kender til uddannelsen af politifolk i København, i de her situationer overhovedet ikke ønsker vandkanoner.
Peter Hummelgaard (S), 2023-03-01:
Og jeg tror jo, at spørgsmålet skal stilles til udenrigsministeren, hvis det sådan handler om karakteren af det generelle dansk-indiske forhold, men generelt glæder jeg mig over, at der både under det aktuelle statsbesøg, det besøg, som statsministeren aflagde sidste år, og det besøg, der har været her i Danmark, er positive takter, især i forhold til den grønne dagsorden, men også andre dagsordener, i forholdet mellem Danmark og Indien.
Helge Adam Møller (KF), 2005-01-12:
Hvis FN i en kommende resolution ville bede os om at trække os ud, eller hvis en kommende frit valgt irakisk regering ville sige, at de nu kunne klare sig selv, og bede os om, at vi trak os ud, så ville Det Konservative Folkeparti sige: O.k., vi har gjort det, vi blev bedt om, nu beder M039S33213397subh.fm Page 3340
Peter Skaarup (DF), 2004-12-10:
Uanset sagens omstændigheder i øvrigt har vi den principielle opfattelse, at det ikke går, at medarbejdere, som kun kender en lille flig af de rapporter, som skal offentliggøres – enten det så er fortroligt, at man giver dem videre til Folketinget, eller de rapporter, man offentliggør f.eks. på Forsvarets Efterretningstjenestes side – at medarbejdere, der kun kender en lille flig af sandheden, går til offentligheden og siger, at tingene slet ikke er, som regeringen hævder, eller efterretningstjenestens ledelse hævder, og at det ved de fra deres arbejde i efterretningstjenesten.
Karsten Lauritzen (V), 2013-11-28:
Det, jeg godt vil spørge justitsministeren om, er: Ministeren siger, at man har justeret og taget hensyn til de kritiske høringssvar, men er det ikke fortsat sådan, at hvis det ikke lykkes for ejeren af en bil at få en anden til at erkende, at vedkommende kørte bilen, så peger pilen igen på ejeren, og så er der altså ejeren, der bliver ansvarlig?
Tom Behnke (KF), 2007-05-10:
Vi er enige om, at nøgleordene skal være værdighed, og værdighed kommer ikke mindst af selvbestemmelse, indflydelse på sit eget liv, de frie valg, muligheden for forskellighed, og at man bliver behandlet som et enkeltstående individ og ikke bare som en masse; at man ikke bliver umyndiggjort, fordi man bliver ældre, men at man tværtimod til stadighed får lov at bevare de kvaliteter, der er her i livet, nemlig at man selv kan vælge.
Nicolai Wammen (S), 2003-12-04:
Og derfor er vi jo nødt til at rejse det i dag, når Venstres ordfører selv bringer emnet op, når ministeren selv bringer det op, og når der i øvrigt er et ændringsforslag, der drejer sig om det. Derfor kunne det være rart, hvis ministeren gav et tilsagn om, at det også på det her område er forureneren, der skal betale.
Preben Bang Henriksen (V), 2023-11-14:
Det er jo ikke sådan, at fordi den ikke har været anvendt i 70 år, skal vi, jeg er lige ved at sige, i yderligere 70 år her i landet undlade at overveje, om ikke situationen er af en karakter, hvor vi på ny skal indføre om ikke blasfemiparagraffen så i hvert fald et forbud af den art, som vi taler om i dag.
Mona Juul (KF), 2022-02-22:
Men altså, det her er godt nok en masse meget forskellige elementer rodet sammen i ét lovforslag – fra lidt relevant digitalisering af oplysninger om menighedsråd til at give udenlandske aktionærer mulighed for at stemme på generalforsamlinger i danske børsnoterede selskaber, bare for lige at nævne et par stykker.
Kristian Thulesen Dahl (DF), 1999-01-20:
Med hensyn til det danske forbehold i øvrigt vil jeg godt sige, at i og med vi finder, det er et værn, finder vi også - selv om der kan være juridiske spidsfindigheder, som kan fremføres for, at der er ting, der taler for, at man skal ændre lidt i formuleringen - at det vil være en farlig vej at betræde, for vi er ikke sikre på, at den udvikling, som er igangsat nu, holder.
Bjørn Elmquist (RV), 1997-10-30:
Der var heller ikke i foråret den voldsomme offentlige interesse omkring det, i hvert fald ikke at dømme ud fra fremmødet i salen; men sådan er de ting nu, og det ændrer jo ikke noget ved, at det er et meget principielt spørgsmål, vi drøfter.
Line Barfod (EL), 2002-03-14:
Det havde været rart at tage en samlet debat og diskutere det og herunder have en samlet tilkendegivelse af, hvad det er, der er formålet med det her, for hvis formålet er resocialisering, som hr. Helge Adam Møller var inde på, så ville det jo være rart at vide, hvorfor man tror, at det her vil føre til større resocialisering.
Jann Sjursen (KRF), 1998-06-10:
Men jeg synes, at den debat er vigtig, for jeg tror ikke, man kan komme uden om, at når fagudvalgene i dag i deres forskelligheder, når det gælder behandling af EU-sagerne, måske ikke alle har EU-spørgsmål lige højt oppe på dagsordenen, ja, så kan det bl.a. skyldes, at sagerne til syvende og sidst afgøres i Europaudvalget, og at kompetencen på fagudvalgssiden ikke er så stor endda. Jeg vil summere op og sige, at jeg synes, det er rigtigt, at Folketingets Præsidium sammen med både Udvalget for Forretningsordenen og Europaudvalget diskuterer de her sager fortsat.
Søren Egge Rasmussen (EL), 2017-11-09:
Så kan det være, at det er omkring en uddannelsesinstitution, et museum, et rådhus, at der er noget gratis wi-fi, og hvorfor ikke åbne mere op for, at det kan være virkeligheden ude i hele landet, så det ikke bare er nogle få projekter, som er så heldige at opnå støtte fra EU?
Liv Holm Andersen (RV), 2012-05-30:
Så jeg vil egentlig bare høre, om ikke ordføreren finder, at det arbejde, der er lavet i finansieringsudvalget, er vigtigt, altså at vi med udligningssystemet kommer noget nærmere det, der rammer udgifterne rigtigt, og om man ikke anerkender det arbejde, som finansieringsudvalget har lagt for dagen.
Villy Søvndal (SF), 2003-09-09:
Samtidig plyndrer man kommunerne for milliardbeløb, og det er jo derfor, undersøgelserne viser, at hovedparten af danske kommuner er ude i kæmpesparerunder, som går ud over de gamle, som går ud over de handicappede, som går ud over de mest udsatte grupper, vi har, de udsatte børn, og som rammer almindelige børn og unge.
Lars Barfoed (KF), 2009-05-05:
På det grundlag fremlagde regeringen så sit transportpolitiske udspil i december måned, det, vi kalder »Bæredygtig transport - bedre infrastruktur«, og igen på baggrund af regeringens transportpolitiske udspil forhandlede vi så med partierne i januar måned og blev enige om aftalen om grøn transport, som jo ikke mindst er en investeringsaftale om investeringer i infrastrukturen i Danmark frem mod 2020.
Marlene Harpsøe (DD), 2024-05-03:
I Danmarksdemokraterne støtter vi forslaget her om at genstarte den tværministerielle arbejdsgruppe, der kan bygge oven på ny og eksisterende viden i arbejdet med at afdække de juridiske rammer for prostitution i Danmark og komme med anbefalinger til, hvordan man eventuelt kan justere lovgivningen med det formål at sikre kvindernes rettigheder og sikkerhed i de tilfælde, hvor de lovligt udfører sexarbejde, betaler skat af deres indtægt og i øvrigt gør det af egen fri vilje.
Leif Lahn Jensen (S), 2012-12-04:
For når vi hører hr. Kristian Thulesen Dahl i 2010 sige, at man overhovedet ikke vil sænke dagpengeperioden, og vi så oplever, at man faktisk selv går ind og foreslår det og gør det og så nu går den anden vej igen, synes jeg da, at alle mennesker, at alle folk i det her land har brug for at høre, hvorfor Dansk Folkeparti hopper rundt, som de gør.
Laura Lindahl (LA), 2018-01-11:
Med det her, selv med reduktionen på de 3 pct., er det jo altså stadig sådan, at enlige forsørgere har et rådighedsbeløb på over 10.000 kr. om måneden, og det er eksklusiv dansktillægget, hvor man kan få 1.500 kr. skattefrit oveni.
Peter Kofod (DF), 2025-05-15:
Der skal rigtige ting til, der skal hentes rigtig energi op af jorden, og man vil også i fremtiden have brug for olie og gas, fossile brændsler, ikke bare som energiforsyning, men også til alt det, som det indgår i i industrien, og derfor kan jeg på vegne af Dansk Folkeparti med fornøjelse afslå det her beslutningsforslag, som vi kommer til at stemme imod.
Rasmus Prehn (S), 2010-05-07:
Og der er det altså, at regeringen har sovet tornerosesøvn, og vi kan også se, at man i redegørelsen prøver at male skønmalerier, og først nu her, hvor Venstre er presset på grund af Fælleslisten, og hvor der er mediefokus, skynder man sig så at trylle nogle forslag frem, der skal lyde godt.
Trine Pertou Mach (EL), 2025-05-02:
Det, at Danmark sidder på en af pladserne i FN's Sikkerhedsråd, kunne netop bruges til at ændre på nogle dynamikker og skabe et momentum for, at FN faktisk gør det, som man har lovet i årtier, nemlig at Palæstina skal anerkendes som fuldt medlem af FN's Sikkerhedsråd eller FN's organer.
Per Stig Møller (KF), 2003-05-26:
Ja, på baggrund af forespørgselsdebatten kan det vel ikke undre nogen, at jeg ikke kan støtte beslutningsforslaget. Regeringen og Grønlands landsstyre er jo netop blevet enige om et fælles dansk-grønlandsk forhandlingsudspil over for USA vedrørende de grønlandske ønsker til bl.a. modernisering af forsvarsaftalen af 1951.
Jens Joel (S), 2024-05-02:
Det er fortsat Socialdemokratiets politik, at overførslerne og lønudviklingen er koblet sammen netop for at undgå, at uligheden bliver for stor, men det er også – og det har vi sagt fra starten – Socialdemokratiets politik, at når man beder lønmodtagerne om at arbejde 1 dag ekstra, så får de løn for det.
Helge Adam Møller (KF), 2000-05-04:
Flygtninge, som ofte har siddet mange år i en eller anden FN-flygtningelejr, og som er godkendt som flygtninge af FN's myndigheder, og som for det store flertals vedkommende har en ganske lille mulighed for nogen sinde at komme ud af lejrene, hvis der ikke er nogle andre lande, der tager imod dem og dermed giver dem mulighed for at starte en ny tilværelse. Den slags flygtninge skal Danmark selvfølgelig, som vi også hidtil har gjort, være med til at hjælpe i et omfang, der svarer til den størrelse, vi nu har.
Brian Mikkelsen (KF), 2008-04-24:
Så der, hvor vi kan slå til og gøre en stor indsats på den kulturpolitiske front, er ved at sørge for, at vi har biblioteker, der fungerer, og at vi har en bibliotekslov, som sikrer, at der er bøger til stede på bibliotekerne, når nu kommunerne har ansvaret for vores biblioteker.
Hans Christian Schmidt (V), 2004-04-21:
Men at det én gang ved en procentopgørelse, som jeg ikke skal vurdere nærmere om holder, offentliggøres og kan konstateres, at nogle kommuner har nogle indkøringsvanskeligheder og problemer med at vænne sig til nogle ting, synes jeg faktisk at hr. Keld Albrechtsen jo skulle kommentere med et: Nå jo, det er da fint, at Naturklagenævnet fanger det op. Men når man nu allerede vurderer så kort tid efter, og når hr. Keld Albrechtsen er lige ved at kunne udlede et eller andet af de tal, så må hr. Keld Albrechtsen gøre det.
Hans Andersen (V), 2014-05-07:
Spørgsmålet lyder: Anerkender ministeren, at udgifterne til kystsikring på Sjælland, set i lyset af stormen Bodil, i fremtiden vil ligge langt ud over, hvad kommunerne og lodsejerne selv kan finansiere, og at der derved vil opstå behov for statslig medfinansiering af kystsikring vedrørende indre farvande såvel som havvendte kyster, og er ministeren klar til at gå i dialog med den række sjællandske borgmestre, der i en henvendelse til ministeren den 4. marts 2014 har udtrykt deres bekymring vedrørende denne problemstilling?
Klaus Hækkerup (S), 2009-12-10:
Frederikssundsfingeren er det område i hovedstadsområdet, den finger i hovedstadsområdet inklusive håndfladen, hvor der er planlagt – i overensstemmelse med først regionplanen for hovedstadsområdet og senere med det landsplandirektiv, der er udstedt af regeringen – den største tilvækst af boliger og den største tilvækst af arbejdspladser.
Keld Albrechtsen (EL), 2002-04-30:
Det er jo en meget ubehagelig form for politik, og det går jeg ud fra at hr. Nonbo godt selv kan se i dag, ikke mindst når man i dag har erkendt, at det, man gik ud med, nemlig at man bare kunne drøne af sted med 130 km/t., faktisk ikke var forsvarligt.
Helge Sander (V), 2004-12-15:
Finansministeriets tal er selvfølgelig rigtige, men af tallene fremgår det altså bare ikke, at dér, hvor der nu i dag står 9, 10 og 11 mia. kr., stod der 8 og 9, og så har vi selvfølgelig måttet fylde op for at få den skrænt udfyldt, som den tidligere regering efterlod os.
Margrete Auken (SF), 1999-10-14:
Så kan jeg i øvrigt tilslutte mig, hvad der tidligere er sagt om både den ene og den anden problematik, og jeg ser sådan set meget frem til Venstres og De Konservatives spørgsmål i sagen, for det bliver egentlig spændende, om man fra Venstres side har kørt det ind i hele den københavnske situation i øvrigt.
Sonja Mikkelsen (S), 2000-11-22:
Regeringen er enig med forslagsstillerne i, at forbrugerne skal have adgang til alle relevante oplysninger om tilsætningsstoffer i tobaksvarer, og området har været omfattet af EU-regler siden 1989. EU-direktivet om mærkning af tobaksvarer stiller krav om, at alle tobaksvarer skal forsynes med advarselstekster, og at cigaretter skal mærkes med indholdet af tjære og nikotin.
Jann Sjursen (KRF), 2002-01-31:
Jeg synes, at hr. Helge Adam Møller sagde mange rigtige ting i sin ordførertale, men jeg må sige, efter nu at have hørt både Venstres ordførertale og Det Konservative Folkepartis ordførertale, at så står politiforliget mere klippefast end nogen sinde.
Mette Gjerskov (S), 2012-10-25:
Jeg håber jo så også i mit stille sind, at det kan være med til at udbrede ordningen bredere, for det, det handler om med nøglehulsmærket, er jo, at forbrugerne nemt og hurtigt kan danne sig et overblik over et menukort f.eks. og sige: Hvor er det sunde valg henne?
Esben Lunde Larsen (V), 2013-02-22:
Lad mig sige det ligeud: Det er nødvendigt at få taget et opgør med den udvikling, hvor der er blevet placeret konkurrerende uddannelser dør om dør i de større universitetsbyer uden hensyntagen til både aftagere og det fornuftige i det i et økonomisk og samfundsmæssigt perspektiv.
Bertel Haarder (V), 2007-02-07:
Jeg synes, det er min opgave at se frem og se på, hvordan man kan komme herfra og til noget, der er bedre, uden at jeg skal fælde alt for mange værdidomme med hensyn til, om gymnasiereformen i sin grundvold var forkert i visse henseender – hvad den muligvis var.
Villy Søvndal (SF), 2003-03-27:
Hvorfor kun kærlighed til mennesker, der kommer andre steder fra? Hvis det i virkeligheden er en kærlighedsakt at sætte mennesker ned i ydelse, er det vel indlysende, at det næste er meget store grupper af danskere, der skal sættes ned i ydelse - og det er ikke gjort, fordi man ikke kan lide dem, det er gjort af kærlighed.
Torsten Schack Pedersen (V), 2013-11-01:
Jeg synes jo, det må være svært at se logikken i, at skatteministeren siger, at det ikke har været godt nok, og at vi derfor skal have et nyt system, og at hvis der er nogle, der har betalt for meget i det gamle system i forhold til i det nye, vil man godt kompensere boligejerne tilbage til 2011.
Meta Fuglsang (SF), 2011-04-28:
Og når vi har besluttet, at der skal være en mulighed for at få noget offentlig hjælp til det her, og at det er værd at gøre, så kan vi lige så godt gøre det ordentligt og sørge for, at den lov, vi så får lavet, i hvert fald bliver en lov, som fungerer, og som bliver holdbar.
Peter Skaarup (DF), 1999-05-26:
Først var det jo seks F-16-fly, vi sendte af sted, så sendte vi fire mere, så sendte vi styrken af sted, der skulle hjælpe flygtningene i området, og det støttede Dansk Folkeparti, og så har vi i dag flådebidraget, hvor vi skal sende tre fartøjer af sted.
Rune Lund (EL), 2007-04-20:
Grunden til, at Enhedslisten har taget initiativ til denne forespørgselsdebat i dag om flytrafikkens indvirkning på klimaproblemerne, er, at flytrafikken er en sektor, som i høj grad bidrager til de klimaforandringer, som er meget alvorlige, og som har store konsekvenser rundtomkring i verden i form af oversvømmelser, tørke, sult og fattigdom; ting, som ikke kun påvirker os i Danmark, men som også i meget høj grad påvirker de fattige mennesker, der lever her på kloden.
Rasmus Prehn (S), 2008-01-16:
Og så kan vi jo bruge meget tid på at sende aben videre til andre, men er det ikke på tide efter et års tid, hvor det her har stået på, og hvor vi har stillet spørgsmål på spørgsmål til ministeren - ganske vist også den tidligere minister - at den nuværende transportminister så siger: O.k., det kan ikke blive løst på anden måde, så jeg indskærper over for DSB, at den her station simpelt hen skal flyttes?
Christine Antorini (S), 2010-05-25:
En af de ting, som vi det synes har været rigtig, rigtig ærgerligt ikke har været på plads, er netop de såkaldte goal of conducts, som undervisningsministeren henviser til, altså de nationale retningslinjer, der er blevet lavet for, hvordan man håndterer hele det her internationaliseringsspørgsmål.
Simon Emil Ammitzbøll (LA), 2011-06-01:
I Liberal Alliance synes vi, at man skal slå hårdt til over for vold, over for trusler, over for det, man i dag med et internationalt udtryk kalder hate crimes, men hvad angår diskussionen om hate speech, altså når folk ikke kan lide det, de hører, så er det et udtryk for en moderne krænkelseskultur, som vi må tage afstand fra.
Pernille Vermund (NB), 2020-06-11:
Det håber jeg meget at et flertal i befolkningen vil bakke op om, inden det er for sent – inden vi står i en situation, som vi gør med flygtningekonventionen, der blev tiltrådt for 70 år siden, fordi man tænkte, at den havde vi ikke nogen problemer med at tiltræde, for det var jo nærmest en til en, hvad man gjorde på daværende tidspunkt, og siden har den bundet os til en asylpolitik, som et meget stort flertal i Folketinget helt over til SF, hører vi i dag, siger er dysfunktionel.
Ole Sohn (SF), 2005-03-17:
Derfor vil jeg gerne bede ministeren forklare mig: Kan man give den nye kommune af de tre, Søndersø, Otterup og Bogense, en garanti for, at den får tilført det antal kroner, der gør, at den kan opretholde den kvalitet, som de to kommuners musikskoler har, eller vil ministeren være indstillet på at skrive nogle kvalitative krav ind i musikskoleloven, som tvinger Bogense til at omprioritere sine midler? Så må de jo skære ned et andet sted, for jeg formoder ikke, at finansministeren udleverer flere penge til kommunerne.
Morten Helveg Petersen (RV), 1999-04-13:
Som det har været nævnt fra stort set alle ordførere, kommer skytset til lovforslagene fra det såkaldte stempeludvalg, der bl.a. har gjort sig en række overvejelser om, at det igennem nogen tid har vist sig, at provenuet på stempelområdet på nogle områder ikke står mål med de administrative omkostninger.
Bjarne Laustsen (S), 2004-10-19:
Når vi så skal til at finde ud af, at folk skal have en ordning ligesom dem, der er på den anden side, så kunne vi jo strengt taget nøjes med én ordning, og der synes jeg bare, at hvis fleksjobberne er medlemmer af en a-kasse og dermed også medlemmer af efterlønsordningen, som vi kender den, så behøver vi ikke at køre med to slags forskellige regelsæt.
Erling Christensen (S), 2000-03-16:
Jeg kan se, at Venstres ordfører helt lever op til det, jeg sagde i indledningen til min ordførertale, nemlig at mange - de fleste - af de forslag, der er fremlagt her, er i gang ude i kommunerne, også gennem forsøg på skoleområdet og på biblioteksområdet, hvor man samarbejder.
Orla Hav (S), 2016-01-19:
Jeg kan næsten ikke sige det klarere end det, jeg forsøgte at sige i min ordførertale, altså at det er helt afgørende for os, at borgerne oplever en velfungerende offentlig sektor, som er gearet til at give dem den hjælp, som de har behov for, med baggrund i den lovgivning, der er gældende på området.
Kristian Thulesen Dahl (DF), 2004-12-15:
Vi synes, at vi i den her valgperiode har haft et ganske godt samarbejde med regeringen, som jo ikke består af hverken Socialdemokratiet eller Det Radikale Venstre, og vi ser også meget gerne, at det samarbejde fortsætter i en kommende valgperiode, også omkring skattepolitikken.
Bertel Haarder (V), 2002-04-09:
Jeg kan forstå, at selv fru Line Barfod var tilhænger af den første del af forslaget, men imod den sidste del af det, og derfor vil jeg blot sige vedrørende den sidste del, at det er vigtigt for de demokratiske lande i Europa, at deres folkevalgte repræsentanter kan holde møder, uden at hele byer skal forulempes af gadens parlament, folk, som ikke vil bruge de demokratiske spilleregler.
Line Barfod (EL), 2008-06-12:
Jeg forstår klart ministerens svar sådan, at det ikke kun er lønmodtagere, der er blevet ramt af jobklausulen ved ikke at kunne få et arbejde, men også lønmodtagere, der på andre måder opdager, at de er omfattet af en jobklausul, der vil have krav på en godtgørelse.
Louise Frevert (DF), 2004-04-28:
Så jeg er sikker på, at ministeren også må have snakket med de organisationer, som undertegnede spørger har snakket med, og jeg vil gerne bede om en forklaring fra undervisningsministeren på, hvorfor ministeren så hårdnakket holder på, at det ikke skal være nødvendigt med et tilsyn, når selv de 467 friskoler, som er medlemmer af de her forskellige friskoleorganisationer, siger, at det ikke er noget problem at kunne have et obligatorisk tilsyn.
Thomas Danielsen (V), 2024-04-10:
Det, det til gengæld har en indvirkning på, er, når jeg f.eks. har drøftelser med mine nordiske ministerkollegaer, hvor vi kigger på, hvad der er af muligheder for udrulning af batterifly osv., og hvor vi jo egentlig forudser, at det i høj grad bliver små sammenslutninger – og det kan være erhvervsklynger, hvad ved jeg – som vil være bannerførere på de her små batterifly, som skal flyve på små ruter, og på et lokalt ejerskab vil de formentlig have det svært med at få sådan en ekstrastraf ved at blive momset.
Hans Hækkerup (S), 1998-04-16:
Se, så kunne jeg have sluttet min besvarelse her, men da SF nu har rejst forespørgslen, så vil jeg godt benytte lejligheden til i korte træk at redegøre for, hvad der allerede er sket af tilpasninger i forsvaret som konsekvens af den kolde krigs afslutning.
Jann Sjursen (KD), 2003-11-27:
Det vil ikke være os, der bremser forslaget som sådant, hvis det kan nyde fremme her i Tinget, og hvis et flertal kan finde, at det alligevel kunne være en måde at komme videre i debatten at få et længere tilløb til nogle af de ting, som vi uomgængeligt mener bør ændres i forhold til vores folkekirkeordning - ikke mindst på det økonomiske område, hvor det er vores opfattelse, at Folketinget som lovgiver og også ministeren har en selvstændig interesse i at få bragt forholdene i orden.
Erik Lund (KF), 2018-10-23:
Vi er også glade for, at lovforslaget indfases i en gradvis ordning fra 2019 til 2021, sådan at opholdskravet i 2019 vil være 5 ud af 8 år, i 2020 6 ud af 8 år, og så er det fuldt indfaset i 2021.
Charlotte Dyremose (KF), 2007-02-23:
Jeg har bare hørt hr. Kamal Qureshi – og så må hr. Kamal Qureshi sige til, hvis jeg har misforstået det – netop tale om det her med, at det var vigtigt, at barnet kunne få lov at spejle sig både i moren og i faren som de to forskellige individer, de er.